**DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO**

2019 m. balandžio 26 Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 28 ir 30 punktais, 16 straipsnio 4 dalimi ir Klimato kaitos programos lėšų naudojimo 2019 m. sąmata, patvirtinta Lietuvos Respublikos aplinkos ministro 2019 m. kovo 7 d. Nr. D1-129 „Dėl Klimato kaitos specialiosios programos lėšų naudojimo 2019 m. sąmatos patvirtinimo“, 1.2.1 papunkčiu, Rokiškio rajono savivaldybės administracijos ir savivaldybės įstaigų projektų rengimo bei įgyvendinimo koordinavimo grupės 2018 m. rugsėjo 10 d. posėdžio protokolu Nr. 26, viešosios įstaigos Rokiškio pirminės asmens sveikatos priežiūros centro 2019 m. balandžio 9 d. raštu Nr. SBD-(4.80)-78 „Dėl projekto paraiškos pateikimo“, viešosios įstaigos Rokiškio rajono ligoninės 2019 m. balandžio 11 d. raštu Nr. S-(1.14)-324 „Dėl paraiškos teikimo ir prisidėjimo prie projekto“, Rokiškio rajono savivaldybė n u s p r e n d ž i a:

1. Pritarti teikti šiuos Rokiškio rajono savivaldybės visuomeninės paskirties pastatų modernizavimo projektus, rengiamus pagal 2019 m. Klimato kaitos specialiosios programos lėšomis finansuojamą priemonę „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“:
   1. „Atsinaujinančių energijos šaltinių diegimas VšĮ Rokiškio rajono ligoninėje“;
   2. „Atsinaujinančių energijos šaltinių diegimas VšĮ Rokiškio pirminės asmens sveikatos priežiūros centre“,
   3. „Atsinaujinančių energijos šaltinių diegimas Rokiškio Juozo Tumo-Vaižganto gimnazijoje (M. Riomerio g. 1, Rokiškis)“.

2. Įsipareigoti 1.1–1.3 papunkčiuose minimiems projektams, gavus finansavimą iš Klimato kaitos specialiosios programos, skirti iš savivaldybės biudžeto 2019–2020 m. ne mažiau kaip 20 proc. lėšų pareiškėjų įnašui tinkamų finansuoti išlaidų, kurios nepadengia kiekvienam projektui skiriamos finansavimo lėšos, daliai ir netinkamų finansuoti, tačiau projektams įgyvendinti būtinų išlaidų daliai finansuoti.

3. Įgalioti Rokiškio rajono savivaldybės administracijos direktorių pasirašyti 1.3 papunktyje minimą projekto paraišką „Atsinaujinančių energijos šaltinių diegimas „Rokiškio Juozo Tumo-Vaižganto gimnazijoje (M. Riomerio g. 1, Rokiškis“) ir su šiuo projektu susijusius kitus dokumentus, užtikrinti tinkamą projekto įgyvendinimą ir atlikti užsakovo funkcijas.

4. Įgalioti viešosios įstaigosRokiškio pirminės asmens sveikatos priežiūros centro direktoriaus pavaduotoją pasirašyti visus su projektu „Atsinaujinančių energijos šaltinių diegimas VšĮ Rokiškio pirminės asmens sveikatos priežiūros centre“ susijusius dokumentus, užtikrinti tinkamą projekto įgyvendinimą ir atlikti užsakovo funkcijas.

5. Įgalioti viešosios įstaigosRokiškiorajono ligoninės direktorę pasirašyti visus su projektu „Atsinaujinančių energijos šaltinių diegimas VšĮ Rokiškio rajono ligoninėje“ susijusius dokumentus, užtikrinti tinkamą projekto įgyvendinimą ir atlikti užsakovo funkcijas.

6. Leisti Rokiškio rajono savivaldybės administracijai, viešajai įstaigai Rokiškio pirminės asmens sveikatos priežiūros centrui, viešajai įstaigai Rokiškio rajono ligoninei organizuoti aukščiau minėtų projektų paraiškų dokumentacijos, reikalingos pateikti paraiškas, rengimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

**SPRENDIMO PROJEKTO ,, DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO“ AIŠKINAMASIS RAŠTAS**

2019-04-12

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pritarti teikti 2019 m. Klimato kaitos specialiosios programos finansavimui pagal priemonę „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“ paramai gauti paraiškas „Atsinaujinančių energijos šaltinių diegimas VšĮ Rokiškio rajono ligoninėje“; „Atsinaujinančių energijos šaltinių diegimas VšĮ Rokiškio pirminės asmens sveikatos priežiūros centre“, „Atsinaujinančių energijos šaltinių diegimas Rokiškio J.Tumo-Vaižganto gimnazijoje“.

**Šiuo metu esantis teisinis reglamentavimas.** Klimato kaitos specialiosios programos lėšų naudojimo tvarkos aprašas, patvirtintas Lietuvos Respublikos aplinkos ministro 2010 m. balandžio 6 d. įsakymu Nr.D1-275; Lietuvos Respublikos aplinkos ministro 2019 m. kovo 7 d. Nr. D1-129 „Dėl Klimato kaitos specialiosios programos lėšų naudojimo 2019 m. sąmatos patvirtinimo“.

**Sprendimo projekto esmė.** Remiantis Lietuvos Respublikos aplinkos ministerijos aplinkos projektų valdymo agentūros paskelbtu kvietimu, rajono savivaldybė ir VšĮ Rokiškio r. ligoninė bei VšĮ Rokiškio PASPC 2018 m. pateikė paraiškas paramai gauti pagal Klimato kaitos specialiosios programos priemonę **„Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“**, kurios buvo įrašytos į rezervinį sąrašą. 2019 m. gegužės mėn. Aplinkos projektų valdymo agentūra planuoja skelbti kvietimą 2019 m. Klimato kaitos specialiosios programos priemonės **„Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“ paramai gauti, tačiau tikėtina, kad norint pakliūti į pagrindinį projektų sąrašą 2018 m. teiktos paraiškos turės būti teikiamos iš naujo ir per labai trumpą laikotarpį turės būti parengtos labai kokybiškai ir kuo skubiau. Siekiant iš anksto pasirengti paraiškų kvietimui ir turėti savivaldybės tarybos sprendimą dėl paraiškų teikimo ir dalinio projektų finansavimo, siūloma savivaldybės tarybai pritarti teikti numatomas paraiškas iš naujo ir numatyti iš savivaldybės biudžeto projektų įgyvendinimui ne mažiau kaip 20 proc. projektams reikiamų lėšų 2019**–**2020 m.**

**Galimi pareiškėjai / paramos gavėjai: v**isuomeninės ir gyvenamosios (įvairių socialinių grupių asmenims) paskirties pastatų, kurie nuosavybės teise priklauso valstybei, savivaldybėms, tradicinėms religinėms bendruomenėms, bendrijoms ar centrams, valdytojai arba savininkai. 2019 m. planuojamam kvietimui bendra projektų finansavimui pagal minėtą priemonę skiriama lėšų suma – 10 **mln. Eur.**

**Projektų tikslas – siekiant sutaupyti elektros energijai išlaidas ir turėti alternatyvius energijos gamybos šaltinius, įrengti Rokiškio r. ligoninėje, Rokiškio PASPC bei Rokiškio J. Tumo-Vaižganto gimnazijos pastatuose M. Riomerio g. 1, Rokiškis.**

Subsidijos dydis – iki **80** **proc. visų tinkamų finansuoti projekto** **išlaidų; ne mažiau 20 proc.** – **savivaldybės prisidėjimas. Preliminariais duomenimis,** Rokiškio Juozo Tumo-Vaižganto gimnazijai subsidija – 80 proc. nuo tinkamų išlaidų (66,1 tūkst. Eur), savivaldybės – 20 proc. (16,5 tūkst. Eur;), bendra projekto suma –82,6 tūkst. Eur;

VšĮ Rokiškio pirminės asmens sveikatos priežiūros centrui subsidija – 80 proc. nuo tinkamų išlaidų (73,9 tūkst. Eur), savivaldybės 20 proc. nuo tinkamų išlaidų (16,5 tūkst.  Eur), bendra projekto suma – 92,4 tūkst. Eur;

VšĮ Rokiškio rajono ligoninei subsidija – 80 proc. nuo tinkamų išlaidų (87,3 tūkst. Eur), savivaldybės 20 proc. ( 21,8 tūkst. Eur), bendra projekto suma – 109,1 tūkst. Eur.

Iš viso bendra visų trijų projektų vertė būtų 284,1 tūkst.Eur, 80 proc. subsidija –227,3 tūkst.Eur, savivaldybės prisidėjimas, jei būtų patvirtintos paraiškos, –56,8 tūkst. Eur.

Reikalingas savivaldybės tarybos pritarimas dėl projektų paraiškų teikimo ir dalinio jų finasavimo.

**Galimos pasekmės, priėmus siūlomą tarybos sprendimo projektą:**

**teigiamos** – įstaigų išlaidos elektros energijai sumažės (per metus būtų galima sutaupyti apie 21,5 tūkst. Eur, išleidžiamų elektros energijai apmokėti); sumažės bendras išmetamų šiltnamio efektą sukeliančių dujų kiekis per ateinantį laikotarpį, pagerės pastatų vertė;

**neigiamos** – nėra.

**Kokia sprendimo nauda Rokiškio rajono gyventojams.** Ant viešųjų pastatų stogų ar pietinių pastato sienų sumontuoti saulės kolektoriai pagerins miesto įvaizdį, prisidės prie klimato kaitos mažinimo.

**Finansavimo šaltiniai ir lėšų poreikis**: planuojama gauti Klimato kaitos specialios programos lėšos sudarytų apie 227,3 tūkst. Eur, o savivaldybės biudžeto lėšos –56,8 tūkst. Eur 2019–2020 m.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vedėja Jurgita Blaževičiūtė